ฟิฟตีฟิฟตี

ฟิฟตีฟิฟตี (เกาหลี: ; อาร์อาร์: "Pipeuti Pipeuti"; หรือตัวพิมพ์ใหญ่ทั้งหมด) เป็นเกิร์ลกรุปเกาหลีใต้ ก่อตั้งโดยAttrakt ประกอบด้วยสมาชิกจำนวนห้าคนคือ คีนา, ชาแนล, เยวอน ,ฮานา และอะธีนา เดิมทีวงนี้มีสมาชิกสี่คน ได้แก่ แซนา, อาราน และ ซีโอ ซึ่งออกจากวงในปี 2023 หลังจากสัญญาสิ้นสุดลง 
ฟิฟตีฟิฟตีเปิดตัวเมื่อวันที่ 18 พฤศจิกายน 2022 ด้วยซิงเกิล "Higher" จากอีพีแรกของพวกเธอ "The Fifty" และซิงเกิลที่เป็นไวรอลของพวกเธอ "Cupid" ทำให้ ฟิฟตีฟิฟตี เป็นวงเคป็อปที่เข้าชาร์ต"บิลบอร์ด"ฮอต 100 และ ชาร์ตซิงเกิลแห่งสหราชอาณาจักร เร็วที่สุดโดยทำได้ภายในสี่เดือนหลังจากการเปิดตัว
ต่อมามีการตัดสินใจว่า Fifty Fifty จะกลับมาเดบิวต์อีกครั้งในเดือนกันยายน 2024 โดยเพิ่มสมาชิกเก่า คีนา และสมาชิกใหม่อีก 4 คนเข้าในวงแทนสมาชิกทั้ง 3 คน
ประวัติ.
ก่อนเปิดตัว.
แซนา ได้เข้าร่วมในฐานะผู้เข้าแข่งขันเต้นในรายการDancing Highของเคบีเอส 
2022–ปัจจุบัน: เปิดตัว และ "The Fifty".
เมื่อวันที่ 14 พฤศจิกายน ค.ศ. 2022 ฟิฟตีฟิฟตี ประกาศว่าพวกเขาจะเดบิวต์ในเดือนพฤศจิกายน ค.ศ. 2022 โดยปล่อยภาพโลโก้อย่างเป็นทางการของกลุ่มในบัญชีโซเชียลมีเดียทั้งหมดกลุ่ม ในวันเดียวกัน มิวสิกวิดีโอเพลง "Lovin Me" ที่เผยแพร่ล่วงหน้าได้รับการปล่อยในช่องทางยูทูบอย่างเป็นทางการของพวกเธอ สามาชิกได้รับการเปิดตัวในวันที่ 15 พฤศจิกายนผ่านภาพถ่ายแนวคิดของอัลบั้มเปิดตัว ซึ่งได้เปิดเผยชื่อและวันเปิดตัว และภาพถ่ายอย่างเป็นทางการของสมาชิกเป็นครั้งแรก และผลงานวิดีโอ "Log In" ก็เปิดตัวในวันเดียวกัน
ฟิฟตีฟิฟตี ได้เปิดตัวอีพี "The Fifty" ในวันที่ 18 พฤศจิกายน ค.ศ. 2022 โดยมี "Higher" เป็นซิงเกิลนำ อัลบั้มประกอบด้วยการเดินทางครั้งแรกของเด็กผู้หญิงที่โหยหาอิสรภาพที่อยู่เหนือความวุ่นวายของความเป็นจริงและก้าวไปสู่ยูโทเปีย ประกอบด้วย 4 เพลง ได้แก่ "Higher" ซึ่งมีแนวเพลงป็อป R&B ที่ร้องเกี่ยวกับโลกแห่งความปีติยินดีและความฝัน "Tell Me" เป็นแนวเพลงซิตีป็อป "Lovin Me" ซึ่งสื่อถึงข้อความปลอบโยนสำหรับคนหนุ่มสาว ที่กำลังเผชิญกับความเจ็บปวดที่เพิ่มมากขึ้น และ "Log In" ที่ถ่ายทอดการเคลื่อนไหวของเด็กผู้หญิงที่กบฏเพื่อหลบหนีจากโลกแห่งความจริงที่อัดแน่นไปด้วยการแสดงสุดเข้มข้น การโปรโมตอีพีเริ่มด้วยที่"เดอะโชว์"ของเอสบีเอสเอ็ม และจบลงที่"มิวสิกแบงก์"ของเคบีเอส2 ในวันที่ 2 ธันวาคม อีพีไม่ได้เข้าสู่ชาร์ตเซอร์เคิลอัลบั้มชาร์ตเมื่อเปิดตัวครั้งแรก แต่เปิดตัวที่อันดับที่สิบสี่ในชาร์ต ฉบับวันที่ 18–24 ธันวาคม ค.ศ. 2022 โดยมียอดขาย 2,597 อัลบั้ม นิตยสารวิจารณ์เกาหลี"IZM"ให้คะแนนอัลบั้ม 4.5 จาก 5 ดาว ซึ่งเป็นคะแนนสูงสุดที่นิตยสารเคยมอบให้กับเกิร์ลกรุป นักเขียน Son Seung-geun มีความเห็นว่า ฟิฟตีฟิฟตี "เป็นตัวอย่างที่ดีของสิ่งที่เกิดขึ้นเมื่อเพลงที่ยอดเยี่ยมและนักร้องที่ดีมาพบกัน ต้องขอบคุณพวกเขา เกาหลีมีเกิร์ลกรุปที่ดีเพิ่มขึ้นอีกหนึ่งวง"
กลุ่มได้รับเลือกให้เป็นหนึ่งใน"เคป็อปเกิร์ลกรุป ที่น่าจับตามองในปี 2023" ของThe Recording Academy โดยเขียนไว้ว่า "สี่คนนี้แสดงสีสันได้หลากหลายและมีวุฒิภาวะทางเสียงที่หาได้ยากและจำเป็นอย่างยิ่งที่จะต้องมี" และพวกเธอยังได้รับเลือกให้เป็นหนึ่งใน "Best K-pop Debuts of the Year" โดย"โรลลิงสโตนอินเดีย" เพลง "Tell Me" และ "Lovin Me" ได้รับการจัดอันดับในรายการ "Best K-pop Songs of 2022" รวบรวมโดย"Paper"และ"Mashable"ตามลำดับ
เมื่อวันที่ 24 กุมภาพันธ์ ค.ศ. 2023 กลุ่มได้เปิดตัวอัลบั้มเดี่ยวชุดแรก"The Beginning: Cupid" พร้อมกับมิวสิกวิดีโอสำหรับเพลงไตเติ้ล "Cupid" เพลงที่อัดแน่นไปด้วยภาษาเกาหลีและอังกฤษ คีนาได้เขียนเนื้อร้องภาษาเกาหลีบางส่วน หลังจากนั้นเวอร์ชันภาษาอังกฤษที่แฟนๆสร้างขึ้นได้กลายเป็นไวรอลอย่างรวดเร็วในติ๊กต็อก เพลง"Cupid"ได้เข้าสู่"บิลบอร์ด"ฮอต 100 ในวันที่ 27 มีนาคม ทำให้พวกเธอเป็นกลุ่มที่หกและเป็นกลุ่มเคป็อปที่เร็วที่สุดในประวัติศาสตร์ที่ทำได้ในการเข้าสู่ชาร์ต